שיר המונדיאל

שיר המונדיאל הם סדרת שירים ומערכוני אנימציה מאת חברת הפקת התוכן והאנימציה הישראלית שרוטונים אשר החלו לצאת באופן קבוע מאז שנת 2010 לרגל טורניר גביע העולם בכדורגל.

היסטוריה ושירים 
שיר המונדיאל הראשון יצא לאור ב-19 ביוני 2010 לרגל מונדיאל 2010 והציג באופן סאטירי את הטענה שנבחרת ישראל בכדורגל איננה מצליחה לעלות למונדיאל עקב אנטישמיות בספורט. הוידאו קליפ של השיר הפך לסרטון היוטיוב הנצפה ביותר בישראל לשנת 2010, ולסרטון השני הנצפה ביותר בישראל בעשור הראשון להקמתה של יוטיוב (לא כולל קליפים רשמיים).שיר המונדיאל השני יצא ב-18 ביוני 2014 לרגל מונדיאל 2014 והציג את תקוותם של הישראלים לראות את הנבחרת שלהם במונדיאל. הסרטון יצא בחסות רשת המזון המהיר דומינו'ס פיצה ובתחילת הקליפ נראית דמות אנימציה של מאור כהן, הפרזנטור של דומינו'ס, עם מגש פיצה. הסרטון הפך לסרטון היוטיוב הנצפה ביותר בישראל לשנת 2014.

שיר המונדיאל השלישי יצא ב-14 ביוני 2018 לרגל מונדיאל 2018 והציג באופן סאטירי את הגבלות חופש הביטוי לכאורה המתרחשים במדינת רוסיה בה נערך המונדיאל באותה השנה. השיר יצא בחסות רשת המסעדות ג'פניקה, והעפיל למקום הראשון במצעד הפופולריות של יוטיוב בישראל.שיר המונדיאל הרביעי, נכתב על ידי ניב פועל, טל טירנגל ויובל בינדר, הולחן והופק בידי אלירן כהן ומשה פרץ, ויצא ב-17 בנובמבר 2022 לרגל מונדיאל 2022 בחסות רשת המרכולים שופרסל. ב-14 בדצמבר 2022 יצא סרטון בשם "לא לחוצת שיר המונדיאל 2022" העוסק ביופיים החיצוני של הכדרוגלנים הידוענים המשתתפים במונדיאל.

ראו גם 
 ואלה שמות

קישורים חיצוניים

הערות שוליים 

שירי 2010
סינגלים מ-2010
סינגלים מ-2014
סינגלים מ-2018
סינגלים מ-2022
שירים בעברית
וידאו קליפים מונפשים
שירים סאטיריים
שירי ספורט
מערכונים